„Анонимните” плашат с Трета световна война
Киберактивистите, познати под името „Анонимните”, публикуваха нов видеоклип, в който предупреждават светът да се готви за Трета Световна война.„Налице са всички признаци за предстоящата война на Корейския полуостров”, заявяват те във видеото си.„Подгответе се за това, което следва“, предупреждават „Анонимните“.„Анонимните“, които са определяни като глобална мрежа от хакери, имат намерение да разпространят „факти, които правителството не желае вие да знаете . Групата твърди, че САЩ и Южна Корея работят заедно за запазване на мира в региона, заедно с Китай и Филипините, но техните опити достигат „до ушите на глухия“. Те твърдят също така, че Вашингтон работи заедно с Австралия, изпращайки на ротационен принцип 1000 американски войници в страната, заедно с бойна група на един самолетоносач.Според групата друг явен знак за предстоящата война са проведените наскоро разговори между президента на САЩ и президента на Филипините.